
Hallituksen työvaliokunnan ohjesääntö 
1) Työvaliokunnan tehtävä 

Psykologiliiton hallituksen työvaliokunnan tehtävänä on tehostaa hallituksen työskentelyä ja asioiden valmistelua. Keskeiset työvaliokunnan käsiteltävät asiat ovat seuraavan hallituksen kokouksen esityslistalla olevat päätettävät asiat. Tarpeen mukaan työvaliokunta käsittelee muut hallituksen käsittelyyn tulevat asiat tai muut mahdolliset asiat.
2) Työvaliokunnan kokoonpano

Hallitus valitsee keskuudestaan työvaliokunnan hallituskaudeksi kerrallaan. Työvaliokunnan kokoonpano vahvistetaan kunkin hallituskauden ensimmäisessä hallituksen kokouksessa. Työvaliokuntaan kuuluvat hallituksen puheenjohtaja ja varapuheenjohtaja sekä 2 hallituksen keskuudestaan varsinaisista jäsenistä valitsemaa jäsentä. 

Työvaliokunnan sihteerinä toimii pääsihteeri.
Tarvittaessa kokouksiin voidaan kutsua liiton henkilöstöä esittelemään valmisteluvastuulleen kuuluvat asiat.

3) Työvaliokunnan koollekutsuminen ja päätösvaltaisuus 

Työvaliokunnan kutsuu koolle hallituksen puheenjohtaja tai hänen ollessaan estyneenä varapuheenjohtaja.
Työvaliokunta on päätösvaltainen, kun vähintään kaksi sen hallitusta edustavista jäsenistä on paikalla toisen heistä ollessa puheenjohtaja tai varapuheenjohtaja. 
4) Työvaliokunnan kokoukset

Työvaliokunta kokoontuu vähintään viikkoa ennen hallituksen kokousta valmistelemaan hallituksen kokouksessa käsiteltävät asiat. Tarvittaessa työvaliokunta voi kokoontua useamminkin. Kokous voidaan pitää etänä, läsnä tai hybridinä, tarvittaessa myös sähköpostikokokouksena. Työvaliokunnan kokouksissa puhetta johtaa hallituksen puheenjohtaja ja hänen ollessaan estyneenä varapuheenjohtajana.
5) Työvaliokunnan toimivalta

Työvaliokunta valmistelee asiat hallituksen päätettäväksi. Hallitus voi kuitenkin antaa työvaliokunnalle myös itsenäistä päätösvaltaa tapauskohtaisesti päätettävissä tilanteissa.
6) Työvaliokunnan ohjesäännön hyväksyminen ja muuttaminen 

Tämän ohjesäännön hyväksyy hallituksen kokous. 

Hallitus voi muuttaa työvaliokunnan ohjesääntöä ja kokoonpanoa. Työvaliokunta voidaan myös lakkauttaa hallituksen päätöksellä.

